CELEX: C2007/199/08
Language: mt
Date: 2007-08-25 00:00:00
Title: Kawża C-305/05: Sentenza tal-Qorti tal-Ġustizzja (Awla Manja) tas- 26 ta' Ġunju 2007 (talba għal deċiżjoni preliminari tal-Cour constitutionnelle (qabel, Cour d'arbitrage) — Il-Belġju) — Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles vs Il-Kunsill tal-Ministri (Direttiva 91/308/KEE — Prevenzjoni ta' l-użu tas-sistema finanzjarja għall-iskop tal-ħasil tal-flus — Obbligu impost fuq l-avukati li jinformaw lill-awtoritajiet kompetenti b'kull fatt li jista' jkun indikazzjoni ta' ħasil ta' flus — Dritt għal smigħ xieraq — Sigriet professjonali u indipendenza ta' l-avukati)

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/6
            
         Sentenza tal-Qorti tal-Ġustizzja (Awla Manja) tas-26 ta' Ġunju 2007 (talba għal deċiżjoni preliminari tal-Cour constitutionnelle (qabel, Cour d'arbitrage) — Il-Belġju) — Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles vs Il-Kunsill tal-Ministri
   (Kawża C-305/05) (1)
   
   (Direttiva 91/308/KEE - Prevenzjoni ta' l-użu tas-sistema finanzjarja għall-iskop tal-ħasil tal-flus - Obbligu impost fuq l-avukati li jinformaw lill-awtoritajiet kompetenti b'kull fatt li jista' jkun indikazzjoni ta' ħasil ta' flus - Dritt għal smigħ xieraq - Sigriet professjonali u indipendenza ta' l-avukati)
   (2007/C 199/08)
   Lingwa tal-kawża: Il-Franċiż
   Qorti tar-rinviju
   Cour constitutionnelle (qabel, Cour d'arbitrage)
   Partijiet fil-kawża prinċipali
   
      Rikorrenti: Ordre des barreaux francophones et germanophone, Ordre français des avocats du barreau de Bruxelles, Ordre des barreaux flamands, Ordre néerlandais des avocats du barreau de Bruxelles
   
      Konvenut: Il-Kunsill tal-Ministri
   
      Fil-preżenza ta': Conseil des barreaux de l'Union européenne, Ordre des avocats du barreau de Liège
   Suġġett
   Talba għal deċiżjoni preliminari — Cour constitutionnelle (qabel, Cour d'arbitrage) — Validità ta' l-Artikolu 1(2) tad-Direttiva tal-Parlament Ewropew u tal-Kunsill 2001/97/KE, ta' l-4 ta' Diċembru 2001, li temenda d-Direttiva tal-Kunsill 91/308/KEE, dwar il-prevenzjoni ta' l-użu tas-sistema finanzjarja għall-iskop tal-ħasil tal-flus (ĠU L 344, p. 76) — Dritt għal smigħ xieraq kif iggarantit mill-Artikolu 6 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali u mill-Artikolu 6(2) tat-Trattat UE — Prinċipji tas-sigriet professjonali u ta' l-indipendenza ta' l-avukati — Obbligu impost fuq l-avukati li jinformaw lill-awtoritajiet responsabbli mill-ġlieda kontra l-ħasil tal-flus b'kull fatt li jista' jindika tali ħasil
   Dispożittiv
   L-obbligi ta' informazzjoni u ta' kooperazzjoni ma' l-awtoritajiet responsabbli mill-ġlieda kontra l-ħasil ta' flus stabbiliti fl-Artikolu 6(1) tad-Direttiva tal-Kunsill 91/308/KEE, ta' l-10 ta' Ġunju 1991, dwar il-prevenzjoni ta' l-użu tas-sistema finanzjarja għall-iskop tal-ħasil tal-flus, kif emendata mid-Direttiva tal-Parlament Ewropew u tal-Kunsill 2001/97/KE, ta' l-4 ta' Diċembru 2001, u imposti fuq l-avukati mill-Artikolu 2a(5) ta' din id-Direttiva, fid-dawl tat-tieni subparagrafu ta' l-Artikolu 6(3) tagħha, ma jiksrux id-dritt għal smigħ xieraq, kif iggarantit mill-Artikoli 6 tal-KEDB u 6(2) UE.
   
      (1)  ĠU C 243, 1.10.2005.